**ЗАХТЕВ**

**ЗА АНГАЖОВАЊЕ ДЕМОНСТРАТОРА**

**ЗА ПОМОЋ У РЕАЛИЗАЦИЈИ НАСТАВНИХ АКТИВНОСТИ**

Департман:

**Департман за англистику**

Академска година: **2018/2019**. Семестар: **пролећни**

Име и презиме студента-демонстратора: **Душица Љубинковић**

Студент прве године студија: **МАС Англистике, Филозофски факултет, Универзитет у Нишу**

Просечна оцена у току студија:

* на мастер/магистарским студијама: -/-
* на основним студијама: 9,78 (50 положених испита, 266 ЕСПБ)

**ОБРАЗЛОЖЕЊЕ**

Студијски програм на коме је потребна помоћ демонстратора

**ОАС Англистике**

Предмети на којима би демонстратор био ангажован:

|  |  |  |  |
| --- | --- | --- | --- |
|  | Назив предмета | семестар | број часова вежби |
| 1. | **Англоамеричка књижевност 2** | **8.** | **4** |
|  | УКУПНО | | **4** |

**Образложење потребе за ангажовањем демонстратора**

**Оптерећење свих сарадника на департману који подноси захтев** (за сваког запосленог сарадника, навести све предмете на којима држи часове вежби и укупан број часова недељно. Ископирати табелу онолико пута колико је потребно, према броју сарадника на департману)

**Оптерећење свих наставника и сарадника ажурирано је у плавој књизи и доступно на:** https://www.filfak.ni.ac.rs/sednice/materijali/item/download/1268\_4f3df9624c61cba6fea6ade1a72ddfe1

**Навести конкретне разлоге због којих је потребна помоћ демонстратора:**

Потреба за сарадницима и развојем научног подмлатка на предметима из научне области *Англоамеричка књижевност и култура* постоји већ годинама уназад. У прилог овој тврдњи наводимо и податке да на департману за ову област постоји само 1 (један) сарадник, те да већина наставника, без обзира на наставничко звање, држи часове и предавања и вежби, при чему је већина ангажована на свим нивоима студија, док већина доцената из ове области има укупан фонд часова значајно изнад норме. Такође, услед кадровских промена на департману (избор нових доцената, одлазак у пензију једног редовног професора на почетку школске 2017/2018. године) дошло је до прераспоређивања наставника за поједине предмете у оквиру ове научне области. Овим је проблем обезбеђености потребног нивоа наставе, односно испуњености одређених стандарда и норматива, знатно отежан, па је ангажовање демонстратора постало и више него потребно. Такође, у светлу развоја новог научног и академског подмлатка, треба имати у виду да је нарочито у овој области то осетљив и дуготрајан процес, те да је стога неопходно припремити и увести млади кадар у наставу што пре.

Потреба за развојем научног подмлатка нарочито је изражена на предмету *Англоамеричка књижевност 2* у предстојећем 8. семестру, обавезном предмету са фондом часова 2+4, при чему се због броја студената и специфичности предмета вежбе изводе у две групе, па је стваран број часова 2+8. Треба имати у виду и чињенице да наставник др Наташа Тучев која изводи вежбе на предмету *Англоамеричка књижевност* 2 у просеку има 12 часова недељно на годишњем нивоу, те да се уписани број студената на ОАС Англистике стално увећава. Са 90 студената, колико је уписано у школској 2018/19. на ОАС Англистике, потреба за ангажовањем сарадника за помоћ на часовима вежби је не само оправдана, већ и неопходна.

У Нишу,

12. 2. 2019. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

доц. др Душан Стаменковић

Управник Департмана за англистику